open-index/open-wikipedia-markdown huggingface dataset:
Ιδεαλισμός στην χριστιανική εσχατολογία

**Ιδεαλισμός** (λέγεται επίσης και "πνευματική θεώρηση") **στην χριστιανική [[εσχατολογία]]** είναι μια ερμηνεία του βιβλίου της Αποκάλυψης Ιωάννου, που θεωρεί όλες τις εικόνες αυτού του βιβλίου ως μη-κυριολεκτικά σύμβολα τα οποία εκπληρώνονται αιώνια και κυκλικά με ένα πνευματικό νόημα, κατά τη διάρκεια της σύγκρουσης μεταξύ της βασιλείας του Θεού και των δυνάμεων του Σατανά διαμέσου του χρόνου από την πρώτη έλευση μέχρι τη Δευτέρα Παρουσία του Ιησού Χριστού.

Ως τέτοιος, ο ιδεαλισμός στη χριστιανική εσχατολογία διαφέρει από τον Πρετερισμό, τον Μελλοντισμό και τον Ιστορικισμό στο ότι δεν βλέπει καμιά από τις προφητείες ως εκπληρωμένη με κυριολεκτικό, φυσικό, επίγειο νόημα ούτε στο παρελθόν, ούτε στο παρόν, ούτε στο μέλλον.

## Εξωτερικοί σύνδεσμοι
* Preterist-Idealism

Κατηγορία:Χριστιανική εσχατολογία
Κόρφος Κορινθίας

Ο **Κόρφος** είναι χωριό που βρίσκεται στα νοτιοανατολικά όρια της περιφερειακής ενότητας Κορινθίας. Διοικητικά ανήκει στον Δήμο Κορινθίων. Ο Κόρφος, όπως επισημαίνει ο συγγραφέας Τάσος Γριτσόπουλος, είναι το επίνειο του Σοφικού, της έδρας του Δήμου. Πολλοί κάτοικοι του Σοφικού, που ασχολούνταν με το εμπόριο της ρητίνης (το έτος 1886, το Σοφικό παρήγαγε 500.000 οκάδες ρητίνης ετησίως), μετοίκησαν στις ανατολικές ακτές της περιοχής, ώστε να εμπορεύονται ευκολότερα, μέσω της θαλάσσης, το προϊόν που παρήγαγαν. Με το πέρασμα των χρόνων, οι έμποροι αυτοί έμειναν μόνιμα στις παραθαλάσσιες πλαγιές, δημιουργώντας τον Κόρφο, ενώ οι περισσότεροι απόγονοί τους ασχολήθηκαν με τη θάλασσα εν γένει, είτε ως αλιείς, είτε ως Αξιωματικοί του Ναυτικού. Άλλωστε, οι περισσότεροι Κορφιώτες είναι συνταξιούχοι των ναυτικών ταμείων.

Το 1912 συστάθηκε ως κοινότητα (ΦΕΚ 262Α - 31/08/1912) του νομού Αργολίδος και Κορινθίας και μετέπειτα (από το 1949) νομού Κορινθίας. Με το Σχέδιο Καποδίστριας η κοινότητα καταργήθηκε και συγχωνεύθηκε στο δήμο Σολυγείας. Την 1 Ιανουαρίου 2011, σύμφωνα με το Σχέδιο Καλλικράτης ο Δήμος Σολυγείας εντάχθηκε στον νέο δήμο Κορινθίων, όπου πλέον ανήκει και ο Κόρφος.

Όπως αναφέρει ο Τάσος Γριτσόπουλος στο έργο του «Τα μνημεία του Σοφικού», ο Κόρφος συνδέεται με το Σοφικό κοινωνικά και οικονομικά, άρα είναι φυσικό «να μετέχη και της εν γένει πολιτικής και θρησκευτικής ζωής αυτού». Όπως και στο Σοφικό, έτσι και στον Κόρφο, υπάρχουν χριστιανικά μνημεία. Λαμπρότερο όλων είναι το παλαιό Καθολικό της Παναγίας του Στείρι, που κτίσθηκε τον 11ο αιώνα και σχετίζεται με την παρουσία του Οσίου Λουκά του Στειριώτου στην Κορινθία. Αξιόλογα μνημεία είναι, επίσης, ο Ναός της Αγίας Άννης και ο Ναός των Αγίων Πάντων, οι οποίοι ήταν κάποτε τα Καθολικά δυο αντίστοιχων μοναστηριών. Ενοριακός Ναός του Κόρφου είναι σήμερα ο Ναός της Ζωοδόχου Πηγής, ο οποίος κτίσθηκε στις αρχές του 20ου αιώνα απ' τους αλιείς του χωριού.

Σήμερα, ο Κόρφος έχει 338 κατοίκους (απογραφή 2011). Η αύξηση του πληθυσμού του οφείλεται στη συνεχή ανοικοδόμηση τουριστικών εγκαταστάσεων και εξοχικών κατοικιών από ντόπιους και ξένους. Είναι ένας παραλιακός οικισμός, με παραλίες τις οποίες περιβάλλουν οι πευκόφυτες πλαγιές της περιοχής.

Σε μικρή απόσταση απ' το χωριό ευρίσκεται ο όρμος της «Σελόντας», όπου ήταν το καταφύγιο του υποβρυχίου «Παπανικολής», του οποίου Πλωτάρχης ήταν ο, εκ μητρός καταγόμενος απ' το Σοφικό, Μιλτιάδης Ιατρίδης. Ο όρμος της «Σελόντας» είναι το φυσικό σύνορο των περιφερειακών ενοτήτων Κορινθίας και Αργολίδος.

## Παραπομπές


Κατηγορία:Δήμος Κορινθίων
Κατηγορία:Χωριά της περιφερειακής ενότητας Κορινθίας
Πλοηγικός Σταθμός

Οι **Πλοηγικοί Σταθμοί** (Pilot Stations) αποτελούν τις κατά τόπους, (λιμένες), επιμέρους μονάδες της Πλοηγικής Υπηρεσίας που υπάγονται σ΄ αυτήν και διαθέτουν προσωπικό, πλοηγούς, και μέσα (πλοηγίδες) για την εκτέλεση των πλοηγήσεων σε ορισμένη περιοχή αρμοδιότητάς τους.

Τέτοιοι Σταθμοί στην Ελλάδα υφίστανται σε όλους τους κύριους λιμένες της Χώρας, με τον κυριότερο στον Λιμένα Πειραιώς. Οι Πλοηγικοί Σταθμοί δημιουργούνται ή καταργούνται με Προεδρικά Διατάγματα (Π.Δ.), ανάλογα με τις υφιστάμενες ανάγκες.

Κατηγορία:Ναυσιπλοΐα
Αθανάσιος Β΄ Αλεξανδρείας

Ο **Αθανάσιος ο Β΄** (... - 30 Σεπτεμβρίου 496) διετέλεσε Πατριάρχης και Πάπας Αλεξανδρείας από το 490 έως το 496, με συμμετοχή στις διαμάχες μεταξύ ορθοδόξων και μονοφυσιτών χριστιανών στην Αίγυπτο.

Κατηγορία:Πατριάρχες Αλεξανδρείας και πάσης Αφρικής
Κατηγορία:Βυζαντινοί του 5ου αιώνα
Κατηγορία:Επίσκοποι του 5ου αιώνα
Αθανάσιος Δ΄

Ο **Αθανάσιος Δ΄** ήταν Πατριάρχης Κωνσταντινουπόλεως από τις 2 έως τις 10 Αυγούστου του 1679.

Έμεινε στο Θρόνο οκτώ ημέρες, παρά το γεγονός ότι είχε καθαιρεθεί από επίσκοπος Ραιδεστού από τον Πατριάρχη Διονύσιο Δ΄ με την κατηγορία της ανοίκειας και απρεπούς συμπεριφοράς προς το ποίμνιό του. Μετά την παύση του πατριάρχη Διονυσίου Δ', αναρριχήθηκε στον Θρόνο με την υποστήριξη των αντιπάλων του παυθέντος Πατριάρχη.

## Παραπομπές


## Πηγές
* Εγκυκλοπαίδεια Πάπυρος-Larousse-Britannica, 2007, τόμ. 2, σελ. 651-652

Αθανασιος Δ
Κατηγορία:Επίσκοποι του 17ου αιώνα
Πλοηγική Υπηρεσία

Η **Πλοηγική Υπηρεσία** είναι δημόσια (κρατική) Υπηρεσία με κύριο αντικείμενο την οργάνωση και εποπτεία των πλοηγικών σταθμών της επικράτειας μιας χώρας, των πλοηγήσεων και την εκτέλεσή τους από πλοηγούς, των πλοηγικών μέσων, πλοηγίδων, που ανήκουν σ' αυτήν και τέλος την είσπραξη των πλοηγικών δικαιωμάτων.

Στην Ελλάδα η Πλοηγική Υπηρεσία υπάγεται στο Υπουργείο Εμπορικής Ναυτιλίας.

Κατηγορία:Ναυσιπλοΐα
Σουέζ

[thumb|right|250px|Ο λιμένας του Σουέζ στα αριστερά και το βόρειο τμήμα της [διώρυγα του Σουέζ|διώρυγας του Σουέζ από δορυφόρο]]
Το **Σουέζ** (αραβικά: *السويس*) είναι πόλη στη βορειοανατολική Αίγυπτο με πληθυσμό περίπου 497.000 στον κόλπο του Σουέζ, δίπλα στην γνωστή, ομώνυμη διώρυγα, της οποίας αποτελεί το νότιο στόμιο. Στην πραγματικότητα ο λιμένας του Σουέζ απαρτίζεται από δύο φυσικούς λιμένες τον «λιμένα Ιμπραήμ» και τον «λιμένα Ταουφίκ» με πολλές ναυτιλιακές διευκολύνσεις και πλήθος ναυτιλιακών γραφείων - πρακτορείων. 

Στην πόλη υπάρχει μεγάλο εργοστάσιο πετροχημικών με επιμέρους διυλιστήρια εκ των οποίων αγωγοί πετρελαίου φθάνουν στο Κάιρο και το Πoρτ Σάιντ. Το Σουέζ συνδέεται επίσης με τις παραπάνω πόλεις σιδηροδρομικώς και με αυτοκινητόδρομο. Αποτελεί ακόμη τον ενδιάμεσο σταθμό για προσκυνητές Μουσουλμάνους που κατευθύνονται στη Μέκκα.

## Ιστορία
Στην αρχαιότητα και στην ελληνορωμαϊκή περίοδο ο Πτολεμαίος έχτισε τη πόλη **Αρσινόη** σε περιοχή που ήταν ένα μικρό χωριό που ονομαζόταν Κλύσμα ο Κωνσταντίνος Παπαρρηγόπουλος το αναφέρει φρούριο. Ο Χεδίβης Κομαρίουαχ το κατέκτησε στα τέλη του 9ου αιώνα  και το μετονόμασε σε Σουέζ.

Κατά το 16ο αιώνα υπήρξε ναύσταθμος της Οθωμανικής αυτοκρατορίας. Η οικονομική και στρατηγική σημασία της πόλης αυξήθηκε κατακόρυφα μετά την διάνοιξη και έναρξη της λειτουργίας της διώρυγας το 1859. Το Σουέζ καταστράφηκε ολοσχερώς δυο φορές στις συνεχόμενες δεκαετίες του 1960 και του 1970 στη διάρκεια συγκρούσεων μεταξύ Αιγύπτου και Ισραήλ. Η ανοικοδόμησή της πόλης ξεκίνησε το 1973, μετά το τέλος του πολέμου με το Ισραήλ και την επαναλειτουργία της διώρυγας από την Αίγυπτο. Σήμερα ακόμη δεσπόζει του λιμένος το κτίριο του παλαιού Βρετανικού Διοικητηρίου της διώρυγας.

Μεταξύ των ακραίων στομίων Σουέζ και Πορτ Σάιντ βρίσκεται η πόλη Ισμαηλία παρά την ενδιάμεση λίμνη Τίμσαχ. Σε απόσταση 55 χλμ. νοτιότερα του Σουέζ βρίσκεται η **Έιν Ελ Σόκνα**, η πλησιέστερη παραλία του Καΐρου, ενώ σε απόσταση 390 χλμ. νοτιότερα (του Σουέζ) βρίσκεται η πασίγνωστη στους λάτρεις της κατάδυσης περιοχή Χουργκάντα (στην αραβική γλώσσα Γκαρντάκα) με τους ονειρικούς κοραλλιογενείς υφάλους και την εξωτική υποβρύχια πανίδα και χλωρίδα.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αιγύπτου
Κατηγορία:Πόλεις της Αρχαίας Αιγύπτου
Κατηγορία:Λιμένες της Αιγύπτου
Κατηγορία:Διώρυγα του Σουέζ
Κατηγορία:Διηπειρωτικές πόλεις
Χοακίν Αλμούνια

Ο **Χοακίν Αλμούνια** (*Joaquín Almunia*, 17 Ιουνίου 1948 - ...) ήταν αρμόδιος Επίτροπος για τις Οικονομικές και Νομισματικές Υποθέσεις της Ευρωπαϊκής Ένωσης από το 2004 ως το 2009.

Γεννήθηκε στο Μπιλμπάο της Ισπανίας το 1948. Μετά την ολοκλήρωση της βασικής του εκπαίδευσης και τη συνέχιση σε Νομικά και Οικονομικά στο Πανεπιστήμιο Deusto (του Μπιλμπάο) ακολούθησε μεταπτυχιακές σπουδές στο Παρίσι, στην "École Pratique des Hautes Études", και στο Πανεπιστήμιο Χάρβαρντ όπου και ειδικεύτηκε σε θέματα "Κεντρικής Διοίκησης" και "Κυβερνητικής".

Στις αρχές της 10ετίας του '70 επέστρεψε στην Ισπανία όπου και ανέλαβε βοηθός λέκτορας στο Πανεπιστήμιο Alcalá de Henares διδάσκοντας εκεί Δίκαιο απασχόλησης και Κοινωνική Ασφάλιση. Παρά ταύτα ασχολήθηκε ιδιαίτερα με την εφαρμοσμένη πολιτική. Έτσι στη περίοδο 1972-1975 εργάσθηκε ως οικονομολόγος στο Γραφείο του Ισπανικού Εμπορικού Επιμελητηρίου στις Βρυξέλλες, ενώ από το 1976 ως το 1979 ως επικεφαλής οικονομολόγος ενός μεγάλου εργατικού (σοσιαλιστικά προσκείμενου) σωματείου της Ισπανίας του UGT.

Το 1979 γίνεται μέλος - πυρήνας του Σοσιαλιστικού Εργατικού Κόμματος της Ισπανίας (PSOE) απ΄ όπου και ανέλαβε δύο συνεχόμενες φορές Υπουργός στη Κυβέρνηση του Φελίπε Γκονθάλεθ. Την πρώτη, στη 4ετία 1982-1986 ως Υπουργός Εργασίας και τη δεύτερη, 1986-1991, ως Υπουργός Δημόσιας Διοίκησης, ενώ στο επόμενο διάστημα 1994-1997 υπήρξε κοινοβουλευτικός εκπρόσωπος του κόμματός του.

Το 1997, όταν ο Φελίπε Γκονθάλεθ ανακοίνωσε την απόφασή του για παραίτησή του από την θέση του Γ.Γ. που κατείχε επί 23 χρόνια, διάδοχό του όρισε τον Χοακίν Αλμούνια ο οποίος και εξελέγη στην ηγεσία του κόμματος με συντριπτική πλειοψηφία αποσπώντας το 73% των ψήφων των συνέδρων εκ των οποίων μόλις το 3% τον είχε καταψηφίσει. Στις κομματικές όμως αρχαιρεσίες στις 24 Απριλίου 1998, για την ανάδειξη υποψήφιου για την Πρωθυπουργία, οι εκλέκτορες υπερψήφισαν με ποσοστό 55% τον πρώην Υπουργό Δημοσίων Έργων και σημερινό (Νοέμβριος 2006) Πρόεδρο του Ευρωπαϊκού Κοινοβουλίου κ. Χοσέ Μπορέλ. Διατηρώντας έτσι τη θέση του Γ.Γ. ο Χοακίν Αλμούνια, και παρά το οικονομικό σκάνδαλο που ξέσπασε με πρωταγωνιστές δύο εκ των συνεργατών του, διατήρησε την αμέριστη στήριξη του κόμματός του, μέχρι τις εθνικές Ισπανικές εκλογές του 2000 όπου το Σοσιαλιστικό Κόμμα έλαβε μόλις το 34,1% των ψήφων και 125 κοινοβουλευτικές έδρες που τον ανάγκασαν να παραιτηθεί και να τον διαδεχθεί στη θέση του ο Χοσέ Λουίς Ροδρίγκεθ Θαπατέρο.

Παράλληλα όμως ο Αλμούνια δεν είχε σταματήσει να ασχολείται σε ερευνητικά προγράμματα για κοινωνική ισότητα και ανακατανομή εισοδήματος, έτσι το 2002 ίδρυσε και ανέλαβε την διεύθυνση μιας πρωτοποριακής αλλά και προοδευτικής ερευνητικής ομάδας με αντικείμενο την σύγχρονη εφαρμογή σοσιαλιστικών αρχών. Ίσως αυτή η πλούσια συσσώρευση επιστημονικής αλλά και πολιτικής δράσης να υπήρξε και ο λόγος που το 2004 βρέθηκε στο σημερινό Γραφείο του αρμόδιου Επιτρόπου για οικονομικές και νομισματικές υποθέσεις, όταν το εγκατέλειψε ο Πέδρο Σόλμπες προκειμένου να ενταχθεί στη νεοεκλεγείσα Κυβέρνηση του Θαπατέρο.

## Παραπομπές


## Εξωτερικοί σύνδεσμοι
* 

Κατηγορία:Ισπανοί πολιτικοί
Κατηγορία:Ευρωπαίοι επίτροποι
Γαλαξίες Μαφφέι

Οι **Γαλαξίες Maffei** είναι δύο γαλαξίες που βρίσκονται λίγο πέρα από την Τοπική Ομάδα γαλαξιών και ανακαλύφθηκαν από τον Ιταλό αστρονόμο Πάολο Μαφέι (*Paolo Maffei*) το 1968 χάρη στην εκπομπή από αυτούς υπέρυθρης ακτινοβολίας.

* Ο **Maffei 1** είναι ένας ελλειπτικός γαλαξίας (τύπου E5-S0) στον αστερισμό Κασσιόπη, με φαινόμενο μέγεθος 17. Είναι ο πλησιέστερος στον Γαλαξία μας γίγαντας ελλειπτικός γαλαξίας. Παλιότερα πιστευόταν ότι ήταν μέλος της Τοπικής Ομάδας, τώρα όμως γνωρίζουμε ότι αποτελεί μέλος μιας κοντινής ομάδας, της Ομάδας IC 342/Maffei. Ο Maffei 1 ίσως έχει δυο πιθανούς δορυφόρους γαλαξίες (τον **ΜΒ1** και τον **ΜΒ2**). Ο Maffei 1 βρίσκεται στη ζώνη αποφυγής και τον κρύβουν σε έντονο βαθμό οι αστέρες και η σκόνη του Γαλαξία μας. Είχε άλλοτε περιληφθεί στους καταλόγους ως νεφέλωμα εκπομπής ή περιοχή Η ΙΙ. Αν δεν τον έκρυβαν  αστέρες και σκόνη, θα ήταν ένας από τους λαμπρότερους και γνωστότερους γαλαξίες στον ουρανό.   

Ο **Maffei 2** είναι ένας ραβδωτός σπειροειδής γαλαξίας, τύπου SB(s)bc, σε απόσταση περίπου 10 εκατομμυρίων ετών φωτός στην Κασσιόπη. Το φαινόμενο μέγεθός του είναι περίπου 16. Και ο Maffei 2 βρίσκεται στη ζώνη αποφυγής και τον κρύβει σε έντονο βαθμό ο Γαλαξίας μας, με αποτέλεσμα να είναι μετά βίας ανιχνεύσιμος στα οπτικά μήκη κύματος. Έχει υποστηριχθεί ότι ο Maffei 2 μπορεί να είναι μέλος της Τοπικής Ομάδας, αλλά τώρα θεωρείται ότι, όπως ο Maffei 1, είναι και αυτός μέλος της Ομάδας IC 342/Maffei.

Κατηγορία:Ελλειπτικοί γαλαξίες
Κατηγορία:Σπειροειδείς γαλαξίες
Κατηγορία:Κασσιόπη (αστερισμός)
Καστανιά Κορινθίας

Η **Καστανιά** ή **Καστανέα** είναι χωριό της Κορινθίας και ανήκει διοικητικά στο δήμο Σικυωνίων. Η Καστανιά είναι κτισμένη στις πλαγιές του όρους Ζήρεια (Κυλλήνη) και τους πρόποδες του όρους Γερόντιο σε υψόμετρο 820 μέτρων με νοτιοανατολικό προσανατολισμό. Στην κοινότητα της Καστανιάς υπάγονται επίσης οι οικισμοί Καρτέρι και Μικρός Μαχαλάς με έδρα την Καστανιά. Όπως και η υπόλοιπη περιοχή της Στυμφαλίας η Καστανιά υπαγόταν στον ομώνυμο δήμο από τον 1997 μέχρι και το 2010 ενώ προηγουμένως υπήρξε κοινότητα. Σύμφωνα με την απογραφή του 2021 έχει 61 μόνιμους κατοίκους. 

Η Καστανιά πήρε το όνομα της από ένα μεγάλο δάσος από καστανιές που υπήρχε στην περιοχή. Το χωριό συγκαταλεγόταν τον 19ο αιώνα ανάμεσα στα αρβανιτοχώρια της Κορινθίας.

## Γεωγραφία
Η Καστανιά είναι χτισμένη στους νότιους πρόποδες του όρους Κυλλήνη (Ζήρια). Απέχει 80 χιλιόμετρα από την Kόρινθο.
Οι κύριες ασχολίες των κατοίκων είναι η γεωργία και η κτηνοτροφία, και πρόσφατα ο ήπιος τουρισμός.

## Ιστορία
Ο Γάλλος περιηγητής Φρανσουά Πουκεβίλ το αναφέρει ως *Castagna* (*Voyage V, 184*) να υπάγεται στην Επαρχία Κορινθίας (*Cadastre de la Corinthie en dehors de l' Isthme*) → Τμήμα Σικυώνας ή Βόχας (*Sicyonie ou Voca*) με αριθμό οικογενειών: 60. Ο Άγγλος περιηγητής Ουίλιαμ Μάρτιν Ληκ την αναφέρει ως *Kastaniá* (*Morea III, 115*) με αριθμό σπιτιών: 50. Στην Εκστρατεία του Μοριά καταγράφεται με την ονομασία *Kastania* να υπάγεται στην Επαρχία Κορίνθου (*Corinthe*) με αριθμό οικογενειών: 53 και συνολικό πληθυσμό: 252 άτομα. Στο Αρχείο Ιωάννου Καποδίστρια αναφέρεται ως *Καστανιά* στην Επαρχία Κορίνθου → Τμήμα Ζάχολης με αριθμό οικογενειών: 53 και συνολικό πληθυσμό: 229 άτομα άτομα.

Το δάσος με τις καστανιές παρείχε στους κατοίκους του χωριού μία σημαντική οικονομική άνεση κατά τη διάρκεια της Τουρκοκρατίας. Σαν αποτέλεσμα κατόρθωσαν να ενισχύσουν σημαντικά τον απελευθερωτικό αγώνα των Ελλήνων μέσω της παροχής τροφίμων και πυρομαχικών. Ηγέτης των κατοίκων του χωριού υπήρξε ο ιερέας Γεώργιος Νίκας ή *Παπανίκας*. 

Το δάσος με τις καστανιές καταστράφηκε κατά την Επανάσταση του 1821. Για τον αφανισμό του υπάρχουν δύο εκδοχές. Η μία φέρει ως υπαίτιο το στρατό του Ιμπραήμ και η άλλη την εμφύλια διαμάχη μεταξύ της οικογένειας Νοταρά το καλοκαίρι του 1826. Την περίοδο του εμφυλίου καταστράφηκε και το σπίτι του Παπανίκα, ως αντίποινα για τη μη συμμετοχή του στη διαμάχη.

Από την Καστανιά κατάγονταν ο βουλευτής Αργολιδοκορινθίας Ευστάθιος Παπακωνσταντίνου (1864-1953) και ο γιος του Κωνσταντίνος Παπακωνσταντίνου (1907-1989), ο οποίος διετέλεσε βουλευτής Κορινθίας, Υπουργός, Αντιπρόεδρος της Κυβέρνησης και πρόεδρος της Βουλής.

## Πληθυσμός
Ο πληθυσμός της Καστανιάς έχει μειωθεί δραματικά από το 1879 μέχρι και σήμερα με μόνη εξαίρεση το 1928, 1961 και 2001 που σημειώθηκε αύξηση. 

## Παραπομπές


## Εξωτερικοί σύνδεσμοι
*Korinthia.net
*Δήμος Σικυωνίων

Κατηγορία:Χωριά της περιφερειακής ενότητας Κορινθίας
Κατηγορία:Δήμος Σικυωνίων
Εκκλησιαστική μουσική

**Εκκλησιαστική μουσική** είναι η μουσική που χρησιμοποιείται κατά τη λατρεία του Θεού στη Χριστιανική Εκκλησία.
Η εκκλησιαστική μουσική ακολούθησε διαφορετική πορεία στην Ανατολή και τη Δύση. Για την πορεία της εκκλησιαστικής μουσικής στην Ανατολή δείτε το λήμμα Βυζαντινή μουσική.
Για την πορεία της εκκλησιαστικής μουσικής στη Δύση δείτε το Δυτική εκκλησιαστική μουσική. 

## Δείτε επίσης
*Τεριρέμ
*Γρηγοριανό μέλος
*Σπιρίτσουαλς
*Γκόσπελ
*Χριστιανική ροκ

## Εξωτερικοί δεσμοί
*"Βυζαντινή" μουσική
*Ρωσική εκκλησιαστική μουσική
*Γρηγοριανό μέλος

*
Κατηγορία:Θρησκευτική μουσική
ΣΚ Γιουγκοσλάβια

Η **ΣΚ Γιουγκοσλάβια** (σερβικά: *SK Jugoslavija*) ήταν ποδοσφαιρικός σύλλογος του Βελιγραδίου στην Γιουγκοσλαβία.

## Ιστορία
Ιδρύθηκε το 1913 σαν **ΣΚ Βέλικα Σρμπιγια** (SK Velika Srbija, στα ελληνικά Μεγάλη Σερβία), από το 1919 έως το 1941 πήρε το όνομα  **ΣΚ Γιουγκοσλάβια** προς τιμήν της ένωσης σε ένα κράτος των Σέρβων, Κροατών και Σλοβένων και το 1941 ονομάστηκε **ΣΚ 1913** (SK 1913). Πρωταγωνίστησε σε όλα τα πρωταθλήματα Γιουγκοσλαβίας μέχρι το 1945 όταν με την λήξη του 2ου παγκοσμίου πολέμου διαλύθηκε τον Ιούνιο του 1945 από το κομμουνιστικό καθεστώς. Το στάδιο και ο εξοπλισμός παραδόθηκαν στον νεοδημιουργημένο τότε Ερυθρό Αστέρα στον οποίο πήγαν και πολλοί παίκτες της ομάδας.

## Ιστορία αναλυτικά
Το 1923 στο 1ο πρωτάθλημα Γιουγκοσλαβίας που έγινε σε μορφή κυπέλλου έφτασε μέχρι τα ημιτελικά για να αποκλειστεί από την SASK με 3-4.Το 1924 στον τελικό που έγινε στο Βελιγράδι νίκησε την Χάυντουκ με 2-1 και πήρε το πρωτάθλημα . Το ίδιο έγινε και το 1925 όταν στον τελικό του Βελιγραδίου νίκησε την Γκρατσιάνι Ζάγκρεμπ με 3-2 .Το 1926 έχασε στον τελικό από την Γκρατσιάνι με 2-1.Το 1927 το πρωτάθλημα αλλάζει μορφή και γίνετε με βαθμολογία αλλά η Γιουγκοσλάβια δεν συμμετέχει. Το 1928 καταλαμβάνει την 6η και τελευταία θέση,το 1929 την 3η και το 1930 την 2η .Το 1931 δεν συμμετέχει.Το 1932 το πρωτάθλημα γίνετε με το σύστημα κυπέλλου και αποκλείεται στα ημιτελικά από την Κορκόντια Ζάγκρεμπ με 0-0 και 6-1 η Κονκόρντια πήρε και το πρωτάθλημα.Το 1933 3η ,Το 1934 2η ,Το 1936 δεν συμμετέχει .Το 1937 3η θέση, το 1938 6η ,το 1939 3η ,και το 1940 4η όπου ήταν και το τελευταίο πρωτάθλημα που συμμετείχε.

## Παίκτες
Απο τους μεγαλύτερους παίκτες που αναδείξει η Γιουγκοσλάβια είναι ο Ντράκαν Γιοβάνοβιτς 1ος σκόρερ στα πρωταθλήματα του 1923, 1924 και το 1925. Ο Ντούσαν Πέτροβιτς 1ος σκόρερ το 1926, ο Αλεξάντερ Πέτροβιτς που είναι ο 1ος σκόρερ στην ιστορία της. Επίσης και οι Σλάβκο Μιλόσεβιτς', Τεόφιλο Σπασόγεβιτς, Ντόκιτς. Μπράνισλαβ Χάρρτζισεκ και ο Ζέζεβιτς.

## Τίτλοι
* Πρωτάθλημα ποδοσφαίρου Γιουγκοσλαβίας: 1924, 1925
* Πρωτάθλημα ποδοσφαίρου Γιουγκοσλαβίας φιναλίστ: 1926

Κατηγορία:Αθλητικοί σύλλογοι Βελιγραδίου
Κατηγορία:Ιδρύσεις αθλητικών συλλόγων το 1913
Κατηγορία:Ποδοσφαιρικές ομάδες Γιουγκοσλαβίας
Κατηγορία:Ποδοσφαιρικές ομάδες Σερβίας
Κατηγορία:Ιδρύσεις ποδοσφαιρικών ομάδων το 1913
Μουσείο Ηλεκτρικών Σιδηροδρόμων

thumb|right|Το Μουσείο Η.Σ.Α.Π. στον σταθμό Πειραιά
Η δημιουργία του **Μουσείου Ηλεκτρικών Σιδηροδρόμων** ήταν ένα όραμα του Μανώλη Φωτόπουλου, (υπαλλήλου των Η.Σ.Α.Π.) από το 1990. Ο ίδιος ξεκίνησε, αμέσως μετά την συνταξιοδότησή του το 1995, την υλοποίησή του.

Στην αρχή με κάποιο καπέλο και ένα φανάρι άρχισε ν΄ αναζητά οτιδήποτε που θα μπορούσε να συμβάλει στο όραμά του σε αποθήκες, σε μάντρες, σε παλαιοπωλεία, ακόμη και σε σκουπίδια από καθαρισμούς αποθηκών και άλλων φορέων (δήμων, μηχανουργείων κλπ). Παράλληλα προτρέπει συναδέλφους του συνταξιούχους να συμβάλουν και εκείνοι στο όνειρο της ζωής του καθώς και στη Διεύθυνση των Η.Σ.Α.Π. Δεν άργησαν έτσι να συγκεντρώνονται παλιές στολές, φωτογραφίες, βιβλία, αποκόμματα εφημερίδων και περιοδικών ενώ και η εταιρεία αρχίζει και αυτή πλέον να αναζητά οτιδήποτε θα ήταν χρήσιμο για το μελλοντικό μουσείο όπως βαγόνια, ράγες, βοηθητικές άμαξες και άλλα μεγάλα αντικείμενα τροχαίου υλικού και ελέγχου.

Όταν πλέον οι προμήθειες υλικών παρουσίαζαν ικανό αριθμό για την έκθεσή τους  άρχισε η αναζήτηση του κατάλληλου χώρου. Τελικά μετά από πολλές και μεγάλες προσπάθειες βρέθηκε και παραχωρήθηκε ο χώρος που βρίσκεται σήμερα το μουσείο αυτό εντός του Σταθμού Πειραιώς.

Επίσης με σχετική απόφαση και χρηματοδότηση της εταιρείας πραγματοποιούνται στο διάστημα 2003-2004 η αρχιτεκτονική μελέτη και οι απαραίτητες εργασίες για την μετατροπή του εγκεκριμένου χώρου σε εκθεσιακό. Ακολούθησε η φωτογράφιση και η δημιουργία μητρώου εκθεμάτων της μέχρι τότε συλλογής. Τέλος εκπονήθηκε μουσειογραφική μελέτη όπου και ακολούθησαν συμπληρωματικές εργασίες.

Τον Νοέμβριο του 2005 εγκαινιάζεται το Μουσείο Ηλεκτρικών Σιδηροδρόμων έχοντας πλέον στη συλλογή του περισσότερα από 2000 αντικείμενα καθώς και περισσότερα από 3000 βιβλία, έντυπα και φωτογραφίες τα οποία  και αποτελούν τη βάση για την μελλοντική επέκταση με παράλληλη δημιουργία βιβλιοθήκης.

## Εξωτερικοί σύνδεσμοι
* Εγκαίνια Μουσείου Ηλεκτρικών Σιδηροδρόμων (δελτίο τύπου Η.Σ.Α.Π. 24/11/2005)

Πειραια
Ηλεκτρικων Σιδηροδρομων
Γεώργιος Μπαλής

Ο **Γεώργιος Μπαλής** (1879 - 19 Μαΐου 1957) ήταν διαπρεπής Έλληνας νομικός.

Γεννήθηκε στο Δερβένι Κορινθίας και καταγόταν από το χωριό Ευρωστίνα. Σπούδασε νομική στο Πανεπιστήμιο Αθηνών, του οποίου έγινε και διδάκτωρ, και συμπλήρωσε τις σπουδές του στο Βερολίνο. Το 1909 εξελέγη υφηγητής του αστικού δικαίου και το 1918 εξελέγη έκτακτος καθηγητής, θέση την οποία δεν αποδέχθηκε θεωρώντας ότι έπρεπε να εκλεγεί τακτικός καθηγητής. Το 1925 εξελέγη τακτικός καθηγητής Αστικού Δικαίου, θέση στην οποία παρέμεινε μέχρι το 1950 οπότε αποχώρησε ως ομότιμος καθηγητής. Το 1931 εξελέγη τακτικό μέλος της Ακαδημίας Αθηνών και το 1945 διετέλεσε πρόεδρος της. Το 1938 ανέλαβε την αναθεώρηση του σχεδίου του Αστικού Κώδικα, καταρτίζοντας το οριστικό σχέδιο, που ισχύει από το 1946 μέχρι και σήμερα.

Την περίοδο 1929 - 1933 διετέλεσε πρόεδρος του δικηγορικού συλλόγου Αθηνών ενώ την περίοδο 1941 - 1942 πρύτανης του πανεπιστημίου Αθηνών.

Θεωρείται ο πατέρας του ελληνικού Αστικού Κώδικα και τα βιβλία του επηρέασαν και επηρεάζουν ακόμη την ελληνική Νομική επιστήμη. Προτομές του κοσμούν την είσοδο των Δικαστικών μεγάρων Δερβενίου και Κορίνθου καθώς και πλατεία στο χωριό Ευρωστίνα (Ζάχολη).

Απεβίωσε στην Αθήνα στις 19 Μαΐου 1957 από καρδιακή προσβολή.

## Παραπομπές


## Πηγές
* Καράκωστας Ιωάννης, *Νομική Σχολή (1837 - 1982)*, Ιστορικό Αρχείο Πανεπιστημίου Αθηνών, εκδόσεις Αντ. Ν. Σάκκουλα, Αθήνα 2000

Κατηγορία:Έλληνες πανεπιστημιακοί του 20ού αιώνα
Κατηγορία:Μέλη της Ακαδημίας Αθηνών
Κατηγορία:Καθηγητές νομικής Αθηνών
Κατηγορία:Πρόεδροι της Ακαδημίας Αθηνών
Πρυτανεις
Εθνικο και Καποδιστριακο
Διάμετρος

Στην γεωμετρία, η **διάμετρος** ενός κύκλου είναι οποιοδήποτε ευθύγραμμο τμήμα διέρχεται από το κέντρο του κύκλου και τα άκρα του είναι σημεία του κύκλου. Μπορεί επίσης να οριστεί ως η χορδή του κύκλου με το μεγαλύτερο μήκος. Και οι δύο αυτοί ορισμοί γενικεύονται στην σφαίρα.Τα άκρα μιας διαμέτρου ονομάζονται *αντιδιαμετρικά σημεία* του κύκλου.

Στην σύγχρονη ορολογία, το μήκος \delta της διαμέτρου, καλείται επίσης διάμετρος. Με αυτή την χρήση αναφερόμαστε  διάμετρο και όχι  διάμετρο (που αναφέρεται στο ευθύγραμμο τμήμα καθαυτό), γιατί όλες οι διάμετροι του κύκλου ή της σφαίρας έχουν το ίδιο μήκος, δύο φορές το μέγεθος της ακτίνας r, δηλαδή

:\delta = 2\rho \qquad ή ισοδύναμα \qquad \rho = \frac{\delta}{2}.

Πιο γενικά, σε ένα κυρτό σχήμα, η διάμετρος είναι η μεγαλύτερη απόσταση που μπορεί να δημιουργηθεί από δύο αντίθετες παράλληλες ευθείες που εφάπτονται στον περίβλημά του, και το  συνήθως ορίζεται ως η μικρότερη τέτοια απόσταση. Και τα δύο μεγέθη μπορούν να υπολογιστούν αποδοτικά με την χρήση rotating calipers. 

Σε μία έλλειψη, η ορολογία είναι διαφορετική. Η διάμετρος μίας έλλειψης είναι οποιαδήποτε χορδή διέρχεται από το κέντρο της έλλειψης. Αυτός ο ορισμός γενικεύεται και σε άλλες κωνικές τομές.

Η λέξη διάμετρος έρχεται από την αρχαία ελληνική λέξη διάμετρος (διά + μέτρον). Συνήθως συντομεύεται σε \delta, \text{DIA}, \text{dia}, d, ή \varnothing.

## Ιδιότητες
* Όλες οι διάμετροι είναι ίσες.
* Κάθε διάμετρος είναι και άξονας συμμετρίας του κύκλου.

## Γενικεύσεις

Οι παραπάνω ορισμοί ισχύουν μόνο για κύκλους, σφαίρες και κυρτά σχήματα. Αυτά είναι ειδικές περιπτώσεις ενός πιο γενικού ορισμού που ισχύει για οποιοδήποτε n-διάσταστο (κυρτό ή μη-κυρτό) σχήμα, όπως είναι ο υπερκύβος ή ένα σύνολο από τυχαία σημεία. Η διάμετρος ενός υποσυνόλου ενός μετρικού χώρου είναι το supremum του συνόλου όλων των αποστάσεων μεταξύ ζευγαριών των σημείων στο υποσύνολο. Πιο συγκεκριμένα, αν S είναι το υποσύνολο και αν  \mu είναι μία μετρική απόσταση, η διάμετρος ορίζεται ως
\operatorname{diam}(S) = \sup_{x, y \in S} \mu(x, y).

Αν η μετρική \rho έχει πεδίο τιμών το το σύνολο των πραγματικών αριθμών \R, αυτό συνεπάγεται ότι το κενό σύνολο (δηλαδή όταν S = \varnothing) έχει διάμετρο - \infty (αρνητικό άπειρο). Κάποιοι μαθηματικοί προτιμούν να αντιμετωπίζουν το κενό σύνολο ως μία ειδική περίπτωση, δίνοντάς του την διάμετρο0, που αντιστοιχεί στο πειδίο τιμών της \mu να είναι το σύνολο των μη-αρνητικών αριθμών.

Για οποιοδήποτε στερεό σχήμα ή σύνολο από σημεία στο n-διάστατο Ευκλείδειο χώρο, η διάμετρος του σχήματος ή του συνόλου είναι η ίδια με την διάμετρο του κυρτού περιβλήματός του. 

Στην διαφορική γεωμετρία, η διάμετρος είναι ένα σημαντικό Ριμανικό αναλλοίωτο.

## Εξωτερικοί σύνδεσμοι

## Παραπομπές


Κατηγορία:Γεωμετρικά μεγέθη
Κατηγορία:Στοιχειώδης γεωμετρία
Κωνσταντίνος Αδαμόπουλος

Ο **Κωνσταντίνος Αδαμόπουλος** (2 Μαρτίου  1892 - 25 Οκτωβρίου 1962) ήταν Έλληνας νομικός και πολιτικός. Διετέλεσε βουλευτής πολλές φορές από το 1928 εώς την δεκαετία του 1950, ενώ διορίστηκε και σε υπουργικές θέσεις. Πέθανε εν ενεργεία υπουργός.

## Βιογραφικά στοιχεία
Γεννήθηκε στο Δερβένι της Κορινθίας το 1892. Πολιτεύτηκε για πρώτη φορά με το κόμμα των Βενιζελικών στις εκλογές του 1928, στο ψηφοδέλτιο του τότε νομού Αργολιδοκορινθίας. Μετά τον Δεύτερο παγκόσμιο πόλεμο και την τραγωδία του Εμφυλίου, συμμετείχε στην προσπάθεια του Παναγιώτη Κανελλόπουλου για δημιουργία πολιτικού σχηματισμού. Το 1949 προσχώρησε μαζί με ορισμένα στελέχη των Βενιζελικών στον Ελληνικό Συναγερμό του στρατάρχη Αλεξάνδρου Παπάγου προκειμένου να στηριχθεί μια κυβέρνηση εθνικής ενότητας. Εξελέγη Βουλευτής στην Κορινθία και τοποθετήθηκε υπουργός Κοινωνικής Πρόνοιας στην Κυβέρνηση Παπάγου. Μετά το θάνατο του Παπάγου και την διάλυση του Ελληνικού Συναγερμού, ο Κωνσταντίνος Αδαμόπουλος προσχώρησε στην Εθνική Ριζοσπαστική Ένωση (ΕΡΕ), την τότε νεοϊδρυθείσα πολιτική παράταξη του Κωνσταντίνο Καραμανλή, με την οποία εξελέγη Βουλευτής Κορινθίας. Το 1955 τοποθετήθηκε υπουργός Δικαιοσύνης στην Κυβέρνηση Καραμανλή του 1955 ενώ στην επόμενη Βουλή, το 1956, διετέλεσε υπουργός Γεωργίας. Συνέχισε ως υπουργός Γεωργίας σε όλες τις μετέπειτα κυβερνήσεις Καραμανλή μέχρι το θάνατο του, πραγματοποιώντας σημαντικό έργο στη γεωργική μεταμόρφωση της χώρας, καθώς επί των ημερών του με τους νόμους 3487/55 περί αγροτικής ασφάλισης και 4169/61, οργανώθηκε ο Οργανισμός Γεωργικών Ασφαλίσεων (ΟΓΑ) και θεσμοθετήθηκαν οι αγροτικές συντάξεις και η περίθαλψη των αγροτών με την ίδρυση (με νόμο) και τη γενίκευση των αγροτικών ιατρείων. Πέθανε στην Αθήνα το 1962, πάσχων από αλλοίωση του αίματος.

## Απόδοση τιμών
Στις 16 Νοεμβρίου 2003 και στην ιδιαίτερη πατρίδα του το Δερβένι, ο Δήμος Ευρωστίνης τίμησε τον Κωνσταντίνο Αδαμόπουλο δίδοντας το όνομά του, σε οδό και σε πλατεία του Δερβενίου, όπου βρίσκεται και η προτομή του. Τα αποκαλυπτήρια της προτομής του έγιναν από τον τότε Πρόεδρο της Ελληνικής Δημοκρατίας Κωνσταντίνο Στεφανόπουλο.
## Παραπομπές


Κατηγορία:Βουλευτές Αργολιδοκορινθίας
Κατηγορία:Βουλευτές Κορινθίας
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Κοινωνικής Πρόνοιας
Κατηγορία:Έλληνες υπουργοί Γεωργίας
Ποπ μουσική

**Ποπ** ονομάζεται ένα είδος μουσικής το οποίο σχετίζεται με ελαφριές μορφές ξένης μουσικής, ή αντίστοιχες ελληνικές δημιουργίες πάνω στα ίδια πρότυπα ρυθμού και μελωδίας (δεν θα πρέπει όμως να συγχέεται με την αντίστοιχη ελληνική ΄ΠΟΠ μουσική σκηνή). Ο όρος *Ποπ* προέρχεται από τον αγγλικό όρο *popular*, που σημαίνει δημοφιλής. 

Κάποια από τα πιο κοινά θέματα στα οποία αναφέρεται η ποπ μουσική είναι τα συναισθήματα και η ρομαντική αγάπη. Τα κύρια μουσικά όργανα που χρησιμοποιούνται είναι η κλασική κιθάρα, η ηλεκτρική κιθάρα, το αρμόνιο και τα ντραμς.

Κάποιες κατηγορίες της ποπ είναι:
* σόουλ ποπ
* σύγχρονη R&B
* κάντρι ποπ 
* ποπ ροκ
* ελέκτροποπ
* ντανς ποπ 
* λάτιν ποπ
Ο όρος 'ποπ' συμπεριλαμβάνει το ροκ ν ρολλ, το ροκ (με το οποίο το 1960 και 1970 συχνά ταυτιζόταν η 'ποπ') την ρέγκε και την ελαφρά μουσική του 20ού αιώνα.

## Βιβλιογραφία
*
*
*
*#
*

Κατηγορία:Δυτικός πολιτισμός
Κατηγορία:Pop μουσική
Πλοηγίδα

thumb|right|280px|«Πλοηγίδα λιμένος» στον προλιμένα του Πειραιά
Η **πλοηγίδα** ή πλοηγίς (Pilot boat), είναι μικρό ελαφρύ σχετικά σκάφος που ανήκει στη κατηγορία των βοηθητικών πλοίων της ναυτιλίας και που παρέχει εξυπηρετήσεις κυρίως σε εμπορικά πλοία (φορτηγά και επιβατηγά πλοία).

Με τις πλοηγίδες μεταφέρονται και παραλαμβάνονται οι Πλοηγοί από τα διάφορα πλοία κατά τον είσπλου ή έκπλου των από την περιοχή πλοήγησης. Οι πλοηγίδες διακρίνονται ανάλογα α) του φορέα τους σε κρατικές και ιδιωτικές π.χ. βιομηχανικών εγκαταστάσεων και β) ανάλογα του μεγέθους τους σε «μεγάλες» ή «ανοικτής θάλασσας», σε «μεσαίες» και σε «μικρές» ή «πλοηγίδες λιμένων» κοινώς *πιλοτίνες*, οι οποίες στη σύγχρονη εποχή είναι μηχανοκίνητες. Οι κρατικές είναι κατανεμημένες στους Πλοηγικούς Σταθμούς της επικράτειας, σε αριθμό ανάλογα των αναγκών. Τα σκάφη αυτά εποπτεύει η κεντρική  Πλοηγική Υπηρεσία, του κάθε ναυτικού κράτους υπαγόμενη σε αντίστοιχο υπουργείο. Στην Ελλάδα την γενική εποπτεία αυτών ασκεί το  Υπουργείο Ναυτιλίας και Νησιωτικής Πολιτικής (Υ.ΝΑ.Ν.Π.).

Σύμφωνα με διεθνή κανονισμό οι πλοηγίδες, ανεξάρτητα διάκρισης, φέρουν εμφανώς ιδιαίτερη διακριτική σημαία που ονομάζεται «πλοηγική σημαία» ή σημαία πλοηγού (*pilot flag*) και στα πλευρά τους την ένδειξη «PILOT», ενώ κατά τη διάρκεια της νύκτας δύο περίβλεπτους φανούς σε κάθετη διάταξη μεταξύ τους, με άνω λευκό σταθερό φανό και κάτω ερυθρό σταθερό φανό, πέραν των άλλων υποχρεωτικών φανών ναυσιπλοΐας, ανάλογα του μεγέθους τους.

## Πηγές
* "Σύγχρονο Ναυτιλιακό Λεξικό" Interbooks Αθήναι 1977 σ.173

Κατηγορία:Βοηθητικά πλοία
Κατηγορία:Εξοπλισμός λιμένων
Κονκόρντια Ζάγκρεμπ

Η **Κονκόρντια** ήταν αθλητικό σωματείο της πόλης Ζάγκρεμπ της Κροατίας. Ιδρύθηκε το 1906 αλλά με διαφορετικό όνομα, το οποίο αλλάζει στην συνέχεια για να ονομαστεί τελικά Κονκόρντια μετά το τέλος του Α' Παγκοσμίου Πολέμου.

## Ιστορία
Είχε χρώματα το μπλε και το κόκκινο και πρωταγωνίστησε προπολεμικά στα πρωταθλήματα του πρωταθλήματος της Γιουγκοσλαβίας. Το πρώτο πρωτάθλημα Γιουγκοσλαβίας που συμμετείχε ήταν το 1930, το οποίο μάλιστα κατέκτησε. Το 1931 κατέλαβε την δεύτερη θέση, ενώ το 1932 κατέκτησε πάλι το πρωτάθλημα. Το 1933 κατετάχθη έβδομη, ενώ το 1935 τέταρτη, το 1936 αποκλείεται από τον πρώτο γύρο της τελική φάσης, το 1937 κατατάσσεται στην ένατη θέση, μέχρι το 1938 στην δέκατη όπου συμμετέχει για τελευταία φορά στο Γιουγκοσλαβικό πρωτάθλημα. Από τότε αγωνίστηκε στο πρωτάθλημα Κροατίας μέχρι το 1945, οπότε μαζί με τις ΧΑΣΚ Ζάγκρεμπ και Γκρατσιάνσκι Ζάγκρεμπ δημιουργούν την Διναμό Ζάγκρεμπ.

## Τίτλοι
*Πρωταθλήματα Γιουγκοσλαβίας: 1930,1932
*Πρωτάθλημα ποδοσφαίρου Κροατίας: 1942
*Κύπελλο Κροατίας: 1941

Κατηγορία:Ιδρύσεις αθλητικών συλλόγων το 1906
Κατηγορία:Ποδοσφαιρικές ομάδες Κροατίας
Κατηγορία:Ιδρύσεις ποδοσφαιρικών ομάδων το 1906
Κατηγορία:Ζάγκρεμπ
ΧΣΚ Γκρατζάνσκι Ζάγκρεμπ

Η **ΧΣΚ Γκρατσιάνσκι Ζάγκρεμπ** (κροατικά: *HŠK Građanski Zagreb*, γνωστή ως *1. HŠK Građanski*) ήταν ποδοσφαιρικός σύλλογος στο Ζάγκρεμπ της Κροατίας.

## Ιστορία
Ιδρύθηκε το 1911 και συγχωνεύτηκε το 1945 με τις ΧΑΣΚ Ζάγκρεμπ και Κονκόρντια Ζάγκρεμπ ιδρύοντας την Ντιναμό Ζάγκρεμπ. Πρωταγωνίστησε σε όλα τα προπολεμικά πρωταθλήματα Γιουγκοσλαβίας. Χρώματα είχε το μπλε και άσπρο.

## Ιστορία αναλυτικά
μικρογραφία|Η ενδεκάδα που κατέκτησε το πρώτο πρωτάθλημα Γιουγκοσλαβίας το 1923.
Το πρώτο πρωτάθλημα Γιουγκοσλαβίας το 1923, το κατέκτησε νικώντας στον τελικό την ΣΑΣΚ Σαράγεβο με 1-1, 4-2. Το 1924 αποκλείεται στα προημιτελικά από τη Χάιντουκ Σπλιτ, ενώ το 1925 χάνει στον τελικό από τη Γιουγκοσλάβια Βελιγραδίου. Το 1926 με τον ίδιο αντίπαλο νικά και παίρνει το πρωτάθλημα. Το 1927 δεν συμμετέχει και το 1928 τερματίζει πρώτη στο πρωτάθλημα, πέμπτη το 1929, το 1930 δεν συμμετέχει, το 1931 τρίτη, το 1932 αποκλείεται στα προημιτελικά, το 1933 έκτη, το 1935 τρίτη, το 1936 αποκλείεται στα προκριματικά της Κροατίας, την επόμενη το 1937 1η και πρωταθλήτρια, το 1938 3η το 1939 2η και το 1940 πρώτη.

Στη διάρκεια της Γερμανικής κατοχής δημιουργήθηκε ανεξάρτητο πρωτάθλημα Κροατίας, στο οποίο συμμετείχε με επιτυχία. Το 1940-41 τερμάτισε δεύτερη, το 1941 πρώτη, το 1942 δεύτερη και το 1943 πρώτη. Έπαιξε και πολλά διεθνή φιλικά παιχνίδια, κυρίως με συλλόγους γειτονικών χωρών όπως η Αυστρία.

Έχει συμμετάσχει τρεις φορές στο Μιτρόπα Καπ: 1928, 1937 και 1940.

## Παίκτες

Η Γκρατσιάνσκι έχει αναδείξει πρώτο σκόρερ στο Γιουγκοσλάβικο πρωτάθλημα τον Αουγκούστ Λέσνικ το 1938 και 1939, ο οποίος είναι και ο καλύτερος σκόρερ στην ιστορία της.

* Αλεξάντερ Ζίβκοβιτς
* Μίλαν Αντόλκοβιτς
* Ιβάν Μένταρικ

Τη φανέλα της Εθνικής Κροατίας έχουν φορέσει 16 παίκτες και 35 παίκτες έχουν φορέσει τη φανέλα της Εθνικής Γιουγκοσλαβίας.

## Τίτλοι
* Πρωταθλήτρια Γιουγκοσλαβίας: 1923,1926,1928,1937,1940
* Πρωταθλήτρια Κροατίας: 1941,1943
* Πρωταθλήματα Ζάγκρεμπ: 1919,1920,1923,1924,1925,1928

Κατηγορία:Ιδρύσεις αθλητικών συλλόγων το 1911
Κατηγορία:Ποδοσφαιρικές ομάδες Κροατίας
Κατηγορία:Ιδρύσεις ποδοσφαιρικών ομάδων το 1911

Κατηγορία:Ζάγκρεμπ
Μλάντοστ Ζάγκρεμπ

Η **Μλάντοστ Ζάγκρεμπ** (κροατικά: *Mladost Zagreb*, HAŠK) είναι αθλητικός σύλλογος που εδρεύει στο Ζάγκρεμπ της Κροατίας. Ιδρύθηκε το 1903 από το Πανεπιστήμιο του Ζάγκρεμπ.

## Ιστορία
Ιδρύθηκε το 1906 σαν **ΧΑΣΚ Ζάγκρεμπ** (HAŠK Zagreb) και μέχρι το 1945 είχε  μόνο ποδοσφαιρικό τμήμα. Τότε, όταν συνχωνεύθηκε για να ιδρυθεί η Ντιναμό Ζάγκρεμπ, η ΧΑΣΚ για να μην διαλυθεί ίδρυσε άλλα τμήματα και άλαξε όνομα σε  **Μλάντοστ** (HAŠK Mladost), που στα ελληνικά σημαίνει "Νεολαία". Έχει τμήματα Υδατοσφαίρησης, Στίβου, Χόκεϋ, Βόλεϋ, Κολύμβησης, Ράγμπυ, Σκι, Μπόοουλινγκ, Μπάσκετ, Πίνγκ πονγκ, Σκάκι, Τένις, Τζούντο, Συγχρονισμένης κολύμβησης, Καλλιτεχνικού πατινάζ, ενώ μέχρι το 1945 είχε και ποδοσφαιρικό τμήμα. Χρώματα έχει το κόκκινο και άσπρο.

### Ιστορία ποδοσφαιρικού τμήματος
Ιδρύθηκε το 1906 και ήταν ο πρώτος ποδοσφαιρικός σύλλογος που ιδρύθηκε στην Κροατία. Το πρώτο της παιχνίδι το έδωσε στις 28 Οκτωβρίου 1906 σε κάποια πλατεία του Ζάγκρεμπ, όπου και ήρθε ισόπαλη 1-1 με την ΠΝΙΣΚ. Το 1909 με πρωτοβουλία της ΧΑΣΚ ιδρύεται η Κροατική Ποδοσφαιρική Ομοσπονδία (HNS) και με τον πρόεδρό της 1ο πρόεδρο. Στα Γιουγκοσλαβικά πρωταθλήματα συμμετείχε πρώτη φορά το 1927 καταλαμβάνοντας την 3η θέση, το 1928 5η, 4η το 1929, το 1933 4η , το 1935 5η, το 1937 7η και το 1938 κατακτά το μοναδικό πρωτάθλημα Γιουγκοσλαβίας, τερματίζοντας 1η με 26 βαθμούς σε 18 αγώνες. Το 1939 κατατάχτηκε 5η  και το 1940 6η. Το 1945 συγχωνεύθηκε με τις Κονκόρντια Ζάγκρεμπ και Γκρατσιάνσκι Ζάγκρεμπ και έτσι ιδρύθηκε η Ντιναμό Ζάγκρεμπ. Έδωσε πολλά διεθνή φιλικά παιχνίδια κυρίως με ομάδες της γειτονικής Αυστρίας.

## Τίτλοι
### Τίτλοι στο ποδόσφαιρο
*Πρωταθλήματα Γιουγκοσλαβίας: 1938
*Κύπελλα Κροατίας: 1913, 1938

### Τίτλοι στην υδατοσφαίριση αντρών
*Πρωταθλήματα Γιουγκοσλαβίας: 1962, 1967, 1969, 1971, 1989, 1990
*Πρωταθλήματα Κροατίας: 1992, 1993, 1994, 1995, 1996, 1997, 1998, 1999, 2000, 2001, 2002, 2003
*Κύπελλα Κροατίας: 1993, 1994, 1998, 1999, 2000
*Κύπελλα πρωταθλητριών Ευρώπης: 1968, 1969, 1970, 1972, 1990, 1991, 1996
*Κύπελλο κυπελλούχων Ευρώπης: 1976, 1999
*Ευρωπαϊκό κύπελλο ΛΕΝ Τρόφι: 2001
*Ευρωπαϊκό Σούπερ καπ: 1976, 1990, 1996
*Διασυλλογικό Μεσογειακό Κύπελλο: 1988, 1991

### Τίτλοι χόκεϋ
*πρωταθλήματα Γιουγκοσλαβίας:1947,1949

## Παραπομπές


## Εξωτερικοί σύνδεσμοι

* 

Κατηγορία:Ιδρύσεις αθλητικών συλλόγων το 1906
Κατηγορία:Σύλλογοι χόκεϊ επί χόρτου
Κατηγορία:Σύλλογοι υδατοσφαίρισης ανά χώρα
Κατηγορία:Ποδοσφαιρικές ομάδες Κροατίας
Κατηγορία:Ζάγκρεμπ
64 Αγγελίνα

Η **Αγγελίνα** () είναι αστεροειδής της κύριας ζώνης που κατά την αντίθεσή του παρουσιάζει φαινόμενο μέγεθος 10,6. Ανακαλύφθηκε στις 4 Μαρτίου 1861 από τον Βίλχελμ Τέμπελ, που παρατηρούσε από τη Μασσαλία, και ήταν ο πρώτος από τους 5 αστεροειδείς που ανακάλυψε στη ζωή του αυτός ο γνωστός από τον ομώνυμο κομήτη Γερμανός αστρονόμος. Πήρε την ονομασία της από τον ομώνυμο αστρονομικό σταθμό που ίδρυσε ο Φραντς Ξάβερ φον Τσαχ στα βουνά πάνω από τη Μασσαλία (η ονομασία προτάθηκε από τον τότε διευθυντή του αστεροσκοπείου της Μασσαλίας, Μπενζαμέν Βαλζ).

Η Αγγελίνα περιφέρεται γύρω από τον Ήλιο σε μέση απόσταση 2,68 αστρονομικών μονάδων ή 400 περίπου εκατομμυρίων χιλιομέτρων. Η κλίση της τροχιάς της Αγγελίνας ως προς την εκλειπτική είναι μόλις 1,31 μοίρα.

## Φυσικά χαρακτηριστικά
Οι διαστάσεις της Αγγελίνας πιστευόταν ότι είναι 190×85 χλμ. (πολύ επίμηκες σχήμα), ενώ η μάζα της είναι άγνωστη. Ωστόσο, μία επιπρόσθηση που παρατηρήθηκε το 2004 κατέδειξε ότι έχει διαστάσεις μόλις 48×53 χλμ. Δεδομένου ότι ο φασματικός της τύπος είναι E, αυτό σημαίνει ότι έχει ασυνήθιστα υψηλή λευκαύγεια για αστεροειδής αυτού του τύπου, δηλαδή έχει σχετικώς πολύ ανοικτόχρωμη επιφάνεια. Η Αγγελίνα περιστρέφεται γύρω από τον εαυτό της μία φορά κάθε 8 ώρες και 45 λεπτά. Τον Ιανουάριο του 2010 η Αγγελίνα παρατηρήθηκε με την τεχνική του ραντάρ από το Ραδιοτηλεσκόπιο του Αρεσίμπο με προκύπτουσες διαστάσεις 60x53x45 χλμ.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αγγελινα
Αγία Κυριακή (αποσαφήνιση)

Η ονομασία **Αγία Κυριακή** μπορεί να αναφέρεται σε οποιοδήποτε από τα παρακάτω:

## Πρόσωπα
*Αγία Κυριακή η Μεγαλομάρτυς

## Νησίδες
* Αγία Κυριακή Αστυπάλαιας
* Αγία Κυριακή Καλύμνου
* Αγία Κυριακή Λέρου

## Οικισμοί
* Αγία Κυριακή Βελβεντού Κοζάνης
* Αγία Κυριακή Ηλείας
* Αγία Κυριακή Ευδήλου Ικαρίας
* Αγία Κυριακή Θεσπρωτίας
* Αγία Κυριακή Ιωαννίνων
* Αγία Κυριακή Καστοριάς
* Αγία Κυριακή Κιλκίς
* Αγία Κυριακή Κοζάνης
* Αγία Κυριακή Κούνου Λακωνίας
* Αγία Κυριακή Μικράς Ασίας, χωριό του Αιγιαλού της Μικράς Ασίας
* Αγία Κυριακή Μονεμβασίας Λακωνίας
* Αγία Κυριακή Μαγνησίας
* Αγία Κυριακή Μεσσηνίας
* Αγία Κυριακή Περδικίου Ικαρίας
* Αγία Κυριακή Πρέβεζας
* Αγία Κυριακή Σάμου
* Αγία Κυριακή Σπαρτιατών Λακωνίας
* Αγία Κυριακή Σπάτων
* Αγία Κυριακή Τρικάλων
* Αγία Κυριακή Χαλκιδικής
* Αγία Κυριακή Χανίων

## Συνοικίες
*Αγία Κυριακή Κηφισιάς

## Εγκαταλελειμμένοι οικισμοί
* Αγία Κυριακή Σερρών

## Μονές
* Μονή Αγίας Κυριακής Αλιστράτης

## Άλλα

* "Άγια Κυριακή", τραγούδι του Μίμη Πλέσσα σε στίχους του Κώστα Βίρβου

Αγια Κυρι
Σόναρ

thumb|200px|Αρχή λειτουργίας ενεργητικού σόναρ.

Τα ηχοεντοπιστικά συστήματα **σόναρ** (**SO.N.A.R.**, **SO**und **N**avigation **A**nd **R**anging, ελληνικά: **ηχοπλοήγηση**) είναι ηλεκτροακουστικές συσκευές που εκμεταλλεύονται τη διάδοση των κυμάτων ηχητικής ενέργειας μέσα στη θαλάσσια μάζα, όπως ακριβώς τα συστήματα ραντάρ και ηλεκτρονικού πολέμου εκμεταλλεύονται τη διάδοση των ηλεκτρομαγνητικών κυμάτων στην ατμόσφαιρα και γενικότερα στον ελεύθερο χώρο. Ο σκοπός των συστημάτων sonar είναι ο εντοπισμός/ανίχνευση, αναγνώριση/ταξινόμηση και παρακολούθηση υποβρυχίων σκαφών και διαφόρων αντικειμένων, η ακουστική χαρτογράφηση/τομογραφία του βυθού, η ναυτιλία πλοίων επιφανείας και υποβρυχίων καθώς επίσης οι υποθαλάσσιες επικοινωνίες & τηλεμετρία.

Υπάρχουν δύο μεγάλες κατηγορίες σόναρ, τα *ενεργητικά* και τα *παθητικά*.

[thumb|200px|AN/AQS-13 Dipping sonar ναυτικού ελικοπτέρου [H-3 Sea King.]]
thumb|200px|Κονσόλες ελέγχου παθητικού sonar υποβρυχίου

## Βιβλιογραφία
Σάγος Γεώργιος, "Εισαγωγή στην υδροακουστική και στην τεχνολογία Sonar" http://service.eudoxus.gr/search/#a/bookPublisherId:48,id:86197673/0, Εκδόσεις Παπασωτηρίου, Αθήνα 2019, ISBN 978-960-491-133-2

Σάγος, Μαλαχίας, "Αρχές υδροακουστικής και συστημάτων Sonar", Εκδόσεις Παπασωτηρίου, Αθήνα 2003

## Εξωτερικοί σύνδεσμοι
* https://web.archive.org/web/20070125010228/http://www.dosits.org/gallery/tech/at/s1.htm
* http://www.nareva.info/ssn_sonar/detection.htm
* http://uboat.net/articles/id/52 Underwater sound detector in WW1 and WW2, uboat.net

Κατηγορία:Στρατιωτική τεχνολογία
Κατηγορία:Ακουστική
Κατηγορία:Ναυτικά ηλεκτρονικά όργανα
Σάτριγιος Ραγκάνα

Η **Σάτριγιος Ραγκάνα** (*Šatrijos Ragana*, Μεντινγκενάι, 8 Μαρτίου 1877 - Ζιντικάι, 24 Ιουλίου 1930) ήταν Λιθουανή συγγραφέας. 

## Βιβλία

*„Margi paveikslėliai“ (1896), 
*„Pirmas pabučiavimas“ (1898), 
*„Dėl ko tavęs čia nėra?“ (1898), 
*„Jau vakaruose užgeso saulėlydžiai“ (1900), 
*„Rudens dieną“ (1903), 
*„Viktutė“ (1903), 
*„Iš daktaro pasakojimų“ (1904), 
*„Atsiminimai apie broliuką Steponą“ (1939), 
*„Sulaukė“ (išsp. 1906), 
*„Vincas Stonis“ (1906), 
*„Pertraukta idilija“ (1906), 
*„Nepasisekė Marytei“ (1906), 
*„Dėl tėvynės“ (1907), 
*„Adomienė“ (1908), 
*„Pančiai“ (1920), 
*„Sename dvare“ (1922), 
*„Irkos tragedija“ (1924), 
*„Mėlynoji mergelė“ (1925), 
*„Motina - auklėtoja“ (1926).

## Παραπομπές


Κατηγορία:Λιθουανοί συγγραφείς
Όμπιλιτς Βελιγραδίου

thumb|Η Όμπιλιτς το 1924 
Η **Όμπιλιτς Βελιγραδίου** (σερβικά: Обилић Београд / Obilić Beograd) είναι ποδοσφαιρικός σύλλογος στο Βελιγράδι της Σερβίας. Αγωνίζεται στο Στάντιον ΦΚ Όμπιλιτς, χωρητικότητας 4.600 θεατών.

## Ιστορία
Ιδρύθηκε το 1924 και οφείλει την ονομασία της στον Μίλος Όμπιλιτς, εθνικό ήρωα των Σέρβων. Χρώματα έχει το Κίτρινο και άσπρο. Μέχρι το 1992 βρισκόταν στην αφάνεια του Γιουγκοσλάβικου ποδοσφαίρου και βγήκε στην επιφάνεια με τη διάλυση της Γιουγκοσλαβίας όταν βρέθηκε στην Α΄κατηγορία. Το 1995 ήρθε και η πρώτη της επιτυχία με την συμμετοχή της στον τελικό του κυπέλλου και την επόμενη χρονιά η έξοδος στην Ευρώπη. Το 1998 κατέκτησε το Πρωτάθλημα ποδοσφαίρου Σερβίας και Μαυροβουνίου κάτω απο την προεδρία του "Αρκάν", όπου μετά την δολοφονία του η Όμπιλιτς γίνεται μια μικρομεσαία ομάδα του Σερβικού πρωταθλήματος.

## Επιτυχίες
* **[[Πρωτάθλημα ποδοσφαίρου Σερβίας και Μαυροβουνίου|Πρωτάθλημα Σερβίας και Μαυροβουνίου]]**
::Πρωταθλήτρια (1): 1998
* **[[Κύπελλο ποδοσφαίρου Σερβίας και Μαυροβουνίου|Κύπελλο Σερβίας και Μαυροβουνίου]]**
::Φιναλίστ (2): 1995, 1996

## Παραπομπές


## Εξωτερικοί σύνδεσμοι
* 
* Η σελίδα του συλλόγου στην UEFA




Κατηγορία:Αθλητικοί σύλλογοι Βελιγραδίου
Κατηγορία:Ιδρύσεις αθλητικών συλλόγων το 1924
Κατηγορία:Ποδοσφαιρικές ομάδες Γιουγκοσλαβίας
Κατηγορία:Ιδρύσεις ποδοσφαιρικών ομάδων το 1924
ΦΚ Ραντνίτσκι Νις

Η **Ραντνίσκι** (σερβικά: *Radnički*) είναι ποδοσφαιρικός σύλλογος με έδρα τη Νις της Σερβίας.

## Ιστορία
Ιδρύθηκε το 1923 με χρώματα το κόκκινο και άσπρο. Αγωνίζεται στην Α΄ Κατηγορία του σερβικού πρωταθλήματος και έχει έδρα το *Στάδιο 14 Οκτωβρίου* 20.000 θέσεων. Η Ραντνίσκι ανέβηκε για πρώτη φορά στην Α΄ κατηγορία του γιουγκοσλαβικού πρωταθλήματος το 1962 όπου παρέμεινε μέχρι το 1982. Επέστρεψε ξανά το 1990 για να παραμείνει μέχρι το 2000. Από το 2003 παίζει συνεχώς στην Α΄ κατηγορία. Το 1946 άλλαξε όνομα σε *14 Οκτωβρίου* για να ξαναπάρει το αρχικό όνομά της το 1962. Η Ραντνίσκι δεν έχει κατακτήσει κάποιον τίτλο ακόμα.

## Παραπομπές


## Εξωτερικοί σύνδεσμοι
* 
* Radnički Niš

Κατηγορία:Αθλητικοί σύλλογοι Σερβίας
Κατηγορία:Ιδρύσεις αθλητικών συλλόγων το 1923
Κατηγορία:Ποδοσφαιρικές ομάδες Γιουγκοσλαβίας
Κατηγορία:Ιδρύσεις ποδοσφαιρικών ομάδων το 1923
ΝΚ Όσιγιεκ

Η **ΝΚ Όσιγιεκ** (NK Osijek ) είναι ποδοσφαιρικός σύλλογος στο Όσιγιεκ της Κροατίας.

## Ιστορία
Ιδρύθηκε το 1945 με χρώματα το μπλε και το άσπρο με την ονομασία **Πρόλετερ**. Το 1961 μετονομάζεται σε **Σλαβόνιτσα** μέχρι το 1970 που παίρνει το σημερινό της όνομα.Το 1970 ανέβηκε για πρώτη φορά στην Α΄ κατηγορία του Γιουγκοσλαβικού πρωταθλήματος. Σήμερα αγωνίζεται στην Α΄ κατηγορία του Κροατικού πρωταθλήματος. Έδρα της είναι το **Γκράντσκι**, 19.800 θέσεων.

## Τίτλοι
* Κύπελλο Κροατίας: 1999

## Εξωτερικοί σύνδεσμοι
* NK Osijek Επίσημο site
* site Φιλάθλων 

Οσιγιεκ
Ο
Κατηγορία:Ιδρύσεις ποδοσφαιρικών ομάδων το 1947
ΦΚ Ραμποτνίτσκι Σκοπίων

Η **Ραμποτνίσκι** (Фудбалски клуб Работнички) είναι ποδοσφαιρικός σύλλογος της πόλης των Σκοπίων στη Βόρεια Μακεδονία.

## Ιστορία
Ιδρύθηκε το 1937 με χρώματα το κόκκινο και το άσπρο. Συμμετείχε στα πρωταθλήματα της Γιουγκοσλαβίας στην Β΄ και Γ΄ κατηγορία μέχρι το 1992 που η Γιουγκοσλαβία διαλύθηκε. Σήμερα συμμετέχει στην Α΄ κατηγορία του πρωταθλήματος της Βόρειας Μακεδονίας. Αγωνίζεται στο Φιλίπ ΙΙ Αρένα (33.460 θεατών).

## Τίτλοι
*Πρωτάθλημα ποδοσφαίρου Βόρειας Μακεδονίας: 2004-05, 2005-06, 2007-08, 2013-14
*Κύπελλο Βόρειας Μακεδονίας.: 2007-08, 2008-09, 2013-14, 2014-15

## Παραπομπές


## Εξωτερικοί σύνδεσμοι
* 
* Επίσημο site
* FYROM Football


Ραμποτνισκι Σκοπιων
Ραμποτνισκι Σκοπιων
Κατηγορία:Σκόπια
Ζαχολήτικος

Ο **Ζαχολήτικος** είναι ποταμός της Πελοποννήσου. Πηγάζει από την περιοχή του Σαρανταπήχου και εκβάλλει στον Κορινθιακό κόλπο στην ανατολική πλευρά του Δερβενίου. Ο Ζαχολήτικος ποταμός ονομάζεται και **Δερβένιος**.

Ζαχολητικο
ΦΚ Σίλεκς

Η **Σίλεκς** () είναι ποδοσφαιρικός σύλλογος του Κράτοβο της Βόρειας Μακεδονίας.. Ιδρύθηκε το 1965. Αγωνίζεται στο Γκράντσκι Στάντιον Κράτοβο (Δημοτικό Στάδιο του Κράτοβο) χωρητικότητας 3.000 θέσεων. Τα χρώματα της ομάδας είναι το μαύρο και το άσπρο.

Η ομάδα έχει κατακτήσει 3 φορές το Πρωτάθλημα ποδοσφαίρου Βόρειας Μακεδονίας, το 1996, το 1997 και το 1998, και δύο φορές το Κύπελλο Βόρειας Μακεδονίας., το 1994 και το 1997, ενώ ήταν φιναλίστ στην ίδια διοργάνωση το 1995.

Κατηγορία:Βορειοανατολική Στατιστική Περιφέρεια (Βόρεια Μακεδονία)
Κατηγορία:Ποδοσφαιρικές ομάδες Βόρειας Μακεδονίας
Κατηγορία:Ιδρύσεις ποδοσφαιρικών ομάδων το 1965

Κατηγορία:Κράτοβο (Βόρεια Μακεδονία)
ΦΚ Σλόγκα Γιούγκομαγκνατ

right|150pxΗ **Σλόγκα Σκοπίων** είναι ποδοσφαιρικός σύλλογος των Σκοπίων της Βόρειας Μακεδονίας.
## Ιστορία
Ιδρύθηκε το 1927 στο Βασίλειο της Γιουγκοσλαβίας, επαρχία του οποίου ήταν τότε η Βόρεια Μακεδονία, με το όνομα **Φ.Κ. Ζάφερ**. Το 1945 μετονομάστηκε στο σημερινό της όνομα **Σλόγκα**. Συμμετείχε στις ερασιτεχνικές κατηγορίες του Γιουγκοσλαβικού πρωταθλήματος μέχρι το 1992 που διαλύθηκε η Γιουγκοσλαβία. Από το 1992 συμμετέχει ανελλιπώς στην Α΄ κατηγορία της Βόρειας Μακεδονίας. Χρώματα έχει το μπλε και μαύρο και αγωνίζεται στο στάδιο **Cair** (5.000 θέσεων).

## Τίτλοι
*Πρωτάθλημα ποδοσφαίρου Βόρειας Μακεδονίας: 1999, 2000, 2001
*Κύπελλο Βόρειας Μακεδονίας: 1996, 2000, 2004
* φιναλίστ Κυπέλλου Βόρειας Μακεδονίας.: 1997, 1998, 1999, 2001, 2003

## Εξωτερικοί σύνδεσμοι
* Επίσημο Site


Κατηγορία:Σκόπια
Κατηγορία:Ανενεργές ποδοσφαιρικές ομάδες Βόρειας Μακεδονίας
Κατηγορία:Ιδρύσεις ποδοσφαιρικών ομάδων το 1927
Χρήστος Ζαχολίτης

Ο **Χρήστος Ζαχολίτης** ή **Ζίνης** ήταν παλιός Κλέφτης και οπλαρχηγός από τη Ζάχολη. Πήρε μέρος στην άλωση της Τριπολιτσάς (Τρίπολης), στην καταστροφή του Δράμαλη και σε πολλές άλλες μάχες μέχρι το 1827, οπότε σκοτώθηκε στη Σελά, πολεμώντας κατά του Ιμπραήμ Πασά.

Ο γιος του Γεώργιος, αγωνιστής της Ζάχολης, πολέμησε όταν ήταν ακόμα μικρός κατά του Ιμπραήμ. Μετά τον θάνατο του πατέρα του , αναδείχτηκε αρχηγός μικρού στρατιωτικού σώματος από Ζαχολίτες και παρενοχλούσε τους νιζάμηδες της Ανατολικής Ελλάδος και μετά το 1828.

Κατηγορία:Οπλαρχηγοί του 1821
Κατηγορία:Κλέφτες